**Ακαδημαϊκό έτος 2021-2022**

**ΕΠΙΜΟΡΦΩΤΙΚΟ ΣΕΜΙΝΑΡΙΟ**

***Ο ΠΟΛΕΜΟΣ ΣΤΟΝ ΣΥΓΧΡΟΝΟ ΚΟΣΜΟ:***

***ΣΤΡΑΤΗΓΙΚΗ, ΟΠΛΙΚΑ ΣΥΣΤΗΜΑΤΑ ΚΑΙ ΤΑΚΤΙΚΕΣ***

**ΔΙΔΑΣΚΟΝΤΕΣ:**

**Καθηγητής Χαράλαμπος Παπασωτηρίου, Διευθυντής Ι.ΔΙ.Σ., Υπεύθυνος Σεμιναρίου**

**Ευστάθιος Κουτσουράκης, Επιστημονικός συνεργάτης Ι.ΔΙ.Σ.**

**Ιωάννης-Μάριος Τσάλτας, Επιστημονικός συνεργάτης Ι.ΔΙ.Σ.**

**ΗΜΕΡΟΜΗΝΙΕΣ ΚΑΙ ΩΡΕΣ ΔΙΕΞΑΓΩΓΗΣ:**

**Δευτέρα 14 Μαρτίου 2022 (17:30-19:30)**

**Δευτέρα 21 Μαρτίου 2022 (17:30-19:30)**

**Δευτέρα 28 Μαρτίου 2022 (17:30-19:30)**

**Δευτέρα 4 Απριλίου 2022 (17:30-19:30)**

**Δευτέρα 11 Απριλίου 2022 (17:30-19:30)**

**Δευτέρα 2 Μαΐου 2022 (17:30-19:30)**

**Δευτέρα 9 Μαΐου 2022 (17:30-19:30)**

**Δευτέρα 16 Μαΐου 2022 (17:30-19:30)**

**Προθεσμία υποβολής αιτήσεων : Παρασκευή 11 Μαρτίου 2022**

**ΠΑΡΑΚΟΛΟΥΘΗΣΗ ΣΕΜΙΝΑΡΙΟΥ:**

* **Το Σεμινάριο θα πραγματοποιηθεί λαμβάνοντας υπ’όψιν όλα τα απαραίτητα υγειονομικά μέτρα που απαιτούνται για τη συμμετοχή των ενδιαφερομένων (αποστάσεις, πιστοποιητικά κ.λπ.). Για την παρακολούθησή του είναι απαραίτητη η χρήση μάσκας.**
* **Οι συμμετέχοντες που το επιθυμούν ή δεν διαμένουν στην Αθήνα θα μπορούν να το παρακολουθήσουν διαδικτυακά, μέσω ηλεκτρονικού υπολογιστή που θα πρέπει να διαθέτει ηχεία και ακουστικά. Για την ενεργή συμμετοχή τους (υποβολή ερωτήσεων κ.λπ.) θα πρέπει να διαθέτουν μικρόφωνο.**

**ΠΕΡΙΓΡΑΦΗ:**

**Σε ένα διεθνές περιβάλλον όπου το φαινόμενο του πολέμου δεν έχει εκλείψει, η στρατιωτική ισχύς ενός κράτους παραμένει ένα κύριο χαρακτηριστικό του. Πώς όμως μπορούμε να αντιληφθούμε την στρατιωτική ισχύ ενός κράτους, δηλαδή την ικανότητα να διεξάγει στρατιωτικές επιχειρήσεις εάν δεν γνωρίζουμε τον τρόπο διεξαγωγής των σύγχρονων πολέμων;**

**Το σεμινάριο απευθύνεται σε άτομα που επιθυμούν να κατανοήσουν το φαινόμενο του σύγχρονου πολέμου τόσο σε στρατηγικό όσο και σε τακτικό επίπεδο. Αναλυτικότερα θα εξεταστούν:**

**• Οι βασικές τακτικές μάχης του Πεζικού, των Τεθωρακισμένων και του Πυροβολικού, καθώς και η συμβολή του μηχανικού, των διαβιβάσεων και της αεροπορίας στρατού στις πολεμικές επιχειρήσεις.**

**• Τα όπλα/οπλικά συστήματα και ο ρόλος τους στην διαμόρφωση του σύγχρονου πεδίου της μάχης.**

**• Η χρήση της αεροπορικής ισχύος σε στρατηγικό, επιχειρησιακό και τακτικό επίπεδο. Θα δοθεί έμφαση στην περιγραφή αποστολών αεράμυνας, αναχαίτισης, αεροπορικής υπεροχής, δίωξης και βομβαρδισμού.**

**• Η διεξαγωγή επιχειρήσεων σε θαλάσσιο περιβάλλον καθώς και οι συνδυασμένες αεροναυτικές επιχειρήσεις.**

**• Περιγραφή “ειδικών επιχειρήσεων” και τακτικών ανταρτοπόλεμου.**

**• Ο ρόλος των νέων τεχνολογιών και κυρίως των συστημάτων συλλογής - διαχείρισης πληροφοριών και ηλεκτρονικού πολέμου.**

**Επιπλέον ένας από τους βασικούς στόχους του σεμιναρίου είναι η ανάδειξη του ανθρώπινου παράγοντα τόσο σε επίπεδο ηγεσίας όσο και σε επίπεδο κατώτερων κλιμακίων. Θα δοθεί έμφαση στην παρουσίαση των ιδιαιτεροτήτων της στρατιωτικής ψυχολογίας παρουσιάζοντας επιστημονικές μελέτες που έχουν πραγματοποιηθεί πάνω στον συγκεκριμένο τομέα.**

**Το σεμινάριο έχει σχεδιαστεί με τρόπο τέτοιο ώστε να απευθύνεται και σε άτομα που δεν διαθέτουν στρατιωτικές γνώσεις. Για την πληρέστερη κατανόηση των τεχνικών ζητημάτων θα γίνει εκτενής χρήση οπτικοακουστικών μέσων και ζητημάτων θα γίνει εκτενής χρήση οπτικοακουστικών μέσων και άντληση παραδειγμάτων από ένοπλες συρράξεις των τελευταίων ετών.**

**ΣΧΕΔΙΟ ΠΡΟΓΡΑΜΜΑΤΟΣ:**

* **Ο Στρατός Ξηράς στο σύγχρονο πεδίο της μάχης. Α’ μέρος (τακτικές – περιγραφή Πεζικού).**
* **Ο Στρατός Ξηράς στο σύγχρονο πεδίο της μάχης. Β’ μέρος (τακτικές – περιγραφή λοιπών όπλων ΣΞ).**
* **ΠΝ και ΠΑ στην εποχή της πληροφορίας (περιγραφή τακτικών μάχης των παραπάνω κλαδών καθώς και συνδυασμένων αεροναυτικών επιχειρήσεων).**
* **Ειδικές Επιχειρήσεις-Ανταρτοπόλεμος.**
* **Αεροπορικοί βομβαρδισμοί - Ασύμμετρες απειλές .**
* **Ολοκληρωμένα συστήματα πολέμου και τα όριά τους.**
* **Συλλογική ασφάλεια: Από την άμυνα περιοχής στην προβολή ισχύος.**
* **Υψηλή στρατηγική.**

**Υποβολή αιτήσεων : Στην ηλεκτρονική διεύθυνση** **deca@idis.gr**

**(Μαρία Ντέκα)**

**Προθεσμία υποβολής αιτήσεων : Παρασκευή 11 Μαρτίου 2022**

**Προθεσμία καταβολής διδάκτρων : Παρασκευή 11 Μαρτίου 2022**

**ΚΟΣΤΟΣ ΣΥΜΜΕΤΟΧΗΣ:**

* **90 € για τους φοιτητές και δόκιμους ερευνητές του Ι.ΔΙ.Σ. Οι φοιτητές θα πρέπει να συνυποβάλουν την ισχύουσα φοιτητική τους ταυτότητα.**
* **120 € για όλους τους υπόλοιπους ανεξαιρέτως (ευρύ κοινό, στρατιωτικούς, δημοσιογράφους κ.α.).**
* **Θα δοθούν δύο (2) υποτροφίες στους δύο πρώτους ανέργους που θα υποβάλουν τις αιτήσεις τους. Οι ενδιαφερόμενοι θα πρέπει να συνυποβάλουν και ισχύουσα κάρτα ανεργίας.**

**Τρόπος καταβολής διδάκτρων : Σε οποιοδήποτε κατάστημα της EUROBANK\***

 **ή μέσω ebanking.**

**H απόδειξη πληρωμής θα πρέπει να αναγράφει το όνομα του αιτούντος στην «Αιτιολογία» και να αποστέλλεται στην ηλεκτρονική διεύθυνση** **laina@idis.gr** **(Πόπη Λαϊνά).**

**\*Αριθμός λογαριασμού EUROBANK : 0026.0105.30.0200099114**

***ΙΒΑΝ*: GR6002601050000300200099114**

**SWIFT CODE-BIC CODE: ERBKGRAA**

**Κάτοχος λογαριασμού:**

**Ινστιτούτο Διεθνών Σχέσεων.**

**ΕΚΠΑΙΔΕΥΤΙΚΟ ΥΛΙΚΟ ΣΕΜΙΝΑΡΙΟΥ:**

**Το υλικό του Σεμιναρίου, θα σταλεί στους συμμετέχοντες ηλεκτρονικά και, εάν επιθυμούν, θα δοθεί και σε CD-ROM (power point εισηγήσεων και ενδεικτική βιβλιογραφία).**

**ΠΙΣΤΟΠΟΙΗΤΙΚΟ ΠΑΡΑΚΟΛΟΥΘΗΣΗΣ:**

**Μετά το πέρας του Σεμιναρίου θα δοθεί Πιστοποιητικό Παρακολούθησης.**

***Σας ευχαριστούμε για το ενδιαφέρον σας.***